जवाहर लाल नेहरू विश्वविद्यालय छात्रसंघ चुनाव में मतगणना के दौरान मारपीट-हंगामे के चलते करीब साढ़े 16 घंटे मतगणना बंद रही। शुक्रवार रात तीन बजे मतगणना रोकी गयी थी। शनिवार शाम साढ़े सात बजे दोबारा शुरू हुई। एबीवीपी ने चुनाव आयोग पर मतगणना केंद्र में एबीवीपी एजेंट को नहीं घुसने देने का आरोप लगाया है। उधर, इस आरोप पर चुनाव आयोग ने कहा कि दो प्रत्याशियों ने अभद्र व्यवहार, मारपीट व सीलबंद बैलट बॉक्स उठाने की कोशिश की, जिसके चलते मतगणना बीच में रोकनी पड़ी। हंगामे के दौरान वामपंथी और एबीवीपी कार्यकर्ताओं के बीच जमकर लात-घुसे चले।